**Тема**: Резеда Вәлиеваның “Яңа көрәк” хикәясе

**Максат**: 1) укучыларны иҗади фикерләргә күнектерү, әсәргә анализ ясарга өйрәтү, план төзү;

2) укучыларның шәхси тапкырлыгын, инициативага сәләтен, омтылышын, ихтыяр көчен үстерү, иҗат мөикинлекләрен ачу өчен шартлар тудыру, үз эшеңне тәкъдим итәргә өйрәтү;

3) эшчән, тырыш булырга, әти-әниләрне хөрмәт итәргә өйрәтү.

**Җиһаз**: Р. Вәлиева портреты, сюжетлы рәсемнәр, презентация

**Дәрес тибы**: катнаш дәрес.

**Дәрес барышы:**

1. **Дәресне оештыру**. (Исәнләшү, укучыларның хәлләрен сорашу, психологик уңай халәт тудыру)

Хәерле көн, дуслар сезгә!

Хәерле көн, һәммәгезгә.

Бер- беребезгә карап елмаеп

Яхшы кәеф телик, дуслар. ( бер- берсенә карап, елмаеп хәерле көн телиләр )

Иртәләребез шулай матур, көнебезнең имин үтүен теләп дәресне башлыйк.

**2. Актуальләштерү.**

**1). Әңгәмә, дәрескә хәзерлек**

-Дәресебез гадәти генә түгел.Мин сезне бүген театрга алып алып барам. Барасыгыз киләме?

-Әйе.

-Аның өчен сезгә билетлар алырга кирәк була.Һәр билетка без өйрәнгән әсәрләр буенча рәсем ясалган. Сез ул әсәрләрнең исемен әйтергә тиеш буласыз.(билетлар таратыла).

-Рәхмәт,балалар, сез бик күп әкиятләр, әсәрләр өйрәнгәнсез!

-Ә хәзер билетларыбыз белән үз урыннарыбызга урнашабыз.Ә билетларыбыз серле. Җиңел генә урыннарга урнашып булмый. Аның өчен билетларыгызның икенче ягына карагыз әле! Һәр билетның артына мәкальнең я башлам өлеше, я дәвамы язылган. Сез үзегезнең парларыгызны мәкаль буенча эзләп табарга тиеш буласыз.(балалар үз парларын табып утыралар)

3**.Уку мәсьәләсен кую**

**1)Дәрес темасы, максаты белән таныштыру.**

-Нинди мәкаль килеп чыкты?

-Балалар, мәкальләрегез нәрсә турында ?Мәкальләр безне нәрсәгә өйрәтә?

-Димәк, без сезнең белән нәрсәләр турында сөйләшербез икән? Дәресебезнең темасы ничек булыр?

-(эш,хезмәт турында)

Дәрес темасы : Хезмәт төбе –хөрмәт.

-Хөрмәткә ирешер өчен нинди максат куярбыз? Безне хөрмәт итсенннәр өчен нишләргә кирәк?

(тырыш булырга,эш яратырга)

-Ә сез әти-әниләргә булышасызмы соң? Кызлар, сез әниләргә ничек булышасыз? Ә малайлар, бигрәк тә кыш көне әтиләргә ничек булышасыз?

-(Кар көрибез).

-Кар көрәр өчен нинди эш коралы кирәк?

-(Көрәк) -Без сезнең белән бүген нәкъ менә Резеда Вәлиеваның “Яңа көрәк”дип аталган спектаклен карарга килдек тә инде. Сез әзерме?

**4. Уку мәсьәләсен өлешләп чишү.**

**1)Сүзлек эше.**

- Текстны укый башлаганчы, яңа сүзләргә игътибар итик әле. ( слайд)

- Сүзләрне минем арттан кабатлагыз. (1-2 укучыдан аерым әйттерү, иҗекләргә бүлеп әйттерү, басымга игътибар итү.)

**2). Спектакльне карау.«Яңа көрәк» әсәре экранда күрсәтелә(видео)**

-Балалар,әсәр ошадымы?

-Башка вакытта тагын киләбезме?

**3).Уен “Сорау миннән, җавап сездән. Сорауларга җавап бирү.**

Ә хәзер әйдәгез,тәнәфескә уен залына чыгабыз.Үзегезне чыннан да, уен залында дип күз алдына китерегез. Моның өчен ике командага бүленәбез. Менә сезгә уен кнопкалары.Экранда сез караган әсәр буенча сораулар языла. Сорауларга кайсы команда тизрәк җавапны таба, тиз генә кнопкаларга басарга һәм җавап бирергә тиеш була.

Экранда сораулар чыга(бер укучы сорауны укый).

1) Әсәрнең исеме ничек?

2)Әсәрдә кемнәр катнаша?

3)Әнвәрнең әнисе каян кайта?

4)Әнвәрнең энисе эштән сөенеп кайтамы?

5)Әнвәргә әнисе нәрсәләр алып кайта?

6) Әнвәргә бүләкләрнең кайсы ошый?

7)Кайсы бүләк ошамый ?

8)Әнвәргә ни өчен көрәк ошамый дип уйлыйсыз?

9)Көрәк белән нәрсәләр эшлиләр?

(кар көриләр,бакча казыйлар)

10)Әнисенең ни өчен кәефе кырыла?

-Балалар,афәрин! Барлык сорауларга да дөрес җавап бирдегез,рәхмәт!

**3). Ял итү. “Көрәк”уены.**

-Балалар Әнвәрнең әнисен кызгандыгызмы? Аның кәефен күтәрәбезме?

Аның кәефен күтәрү өчен нишләргә кирәк дип уйлыйсыз?

(Әнвәрне эшкә өйрәтергә)

Ә хәзер Әнвәрне эшкә өйрәтер өчен, икенче уеныбызны “Көрәк” уенын уйныйбыз. Мин сезгә көй куям.Ә сез кар көрәү хәрәкәте белән шушы көрәкне кулдан-кулга күчереп, әйләнеп йөрергә тиеш буласыз. Көй туктауга көрәк кем кулында кала, шул укучы нинди дә булса эш хәрәкәте (мимика) күрсәтергә тиеш була. Ә калганнар нинди эш икәнлеген әйтергә тиеш. (”Эшкә өндәү” җыры.)

-Рәхмәт барыгызга да! Менә Әнвәрнең әнисенең дә кәефен күтәрдек. Димәк,эш эшләгәннән соң гына ашыбыз тәмле була.

**4) Хикәягә рәсемле план төзү.**

- Ә спектакльнең эчтәлеген аңладыгызмы?

-Әгәр кайткач, дусларыгыз сораса,эчтәлеген сөйли алырсызмы?

-Әйдәгез ,эчтәлеген искә төшерик әле. Сезнең парталарда план дип язылган конвертлар бар. Ә конвертларда төрле рәсемнәр бар. Сез шул рәсемнәр буенча, әсәрнең эчтәлегенә туры китереп, рәсемнәрдән план төзергә тиеш буласыз. Ә бер укучы, рәхим итеп, такта янына чыга. Балалар,бу биремне сез парларыгыз белән эшләрсез, ярыймы!

(Алма,торт......рәсемнәрен тактага элеп план язалар.

-Балалар,димәк сезгә әсәрнең эчтәлеге аңлашылган, барыгыз да планны дөрес төзегән!

**5. Өй эше.**

Ә хәзер мин сезгә шушы әсәр буенча өй эшләре өләшәм.Сезгә кайсы җайлы дип уйлыйсыз, шуны сайларсыз.

**Өй ше:1)Р.Вәлиеваның”Яңа көрәк” хикәясен укырга(20-22 бит)**

**2)Вәлигә характеристика (телдән)**

**3)Әсәр буенча рәсем ясарга.**

**6. Йомгаклау.**

-Балалар**,** бүгенге дәресебез сезгә ошадымы**?**

-Дәрестә нәрсәләр эшләдек?

-(Вәлине эшкә өйрәттек.)

-Максатыбызга ирештекме?

**7. Рефлексия.**

**-**Дәресебезне татархалык мәкальләре белән башлаган идек. Дәресебезне шулай ук мәкаль белән тәмамлыйбыз. Сезгә бирем: экранга адашкан сүзләр бирелгән. Ә сез шул сүзләрдән мәкаль уйларга тиеш буласыз.

-Ә хәзер сезнең партада яшел, кызыл, сары алмалар куелган.

1)Әгәр сез дәресне тулысынча аңладым,башкаларга да сөйли алам дисәгез, кызыл алма сайлыйсыз.

2)Әгәр миңа әле тырышырга кирәк, ләкин мин эчтәлеген сөйли алам дисәгез, яшел алма аласыз.

3)Әгәр дәресне бик үк аңламадым,миңа тырышырга кирәк,әмма сорауларга җавап бирә алам дип уйласагыз, сары төстәге алманы сайлыйсыз һәм кәрзиннәребезгә салабыз. Менә безнең өч торле кәрзинебез.(балалар алма сала)

-Карагыз әле,балалар! Менә безнең кәрзинебез кызыл алмалар белән тулды. Димәк, дәресне тулысынча аңладыгыз. Мин бик шат.Үзегезгә дә мин уйлаганча югары бәя бирдегез.Чыннан да,сез шундый тырышлар икән. Укуда да, эштә дә үзегезнең тырышлыгыгызны, уңганлыгыгызны күрсәттегез. Алга таба да шундый тырыш, уңган булып үсегез. Әти –әниләрегезгә ярдәмчел булыгыз! Рәхмәт сезгә,балалар! Мин дә сезгә эшегезнең нәтиҗәсе итеп кып-кызыл алмалар бүләк итәм. Тормышыгыз шундый кызыл алма кебек тәмле булсын! Сау булыгыз!